6903 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 747 

19 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση 

"Κούρταλη- Κ. Φελλός", νήσου Άνδρου. 1 

Κήρυξη αναδασωτέας έκτασης εμβαδού 40 τ.μ. που 
αποτελεί διάκενο Δάσους στη θέση "Πεύκοι", Δ.Δ. 
Λινδίων, Δήμου Λινδίων, Νήσου Ρόδου, Ν. Δωδ/νή- 
σου. 2 


ΑΠΟΦΑΣΕΙ Σ 

Αριθ.8811 (1) 

Καθορισμός ορίων αιγιαλού, παραλίας στη θέση 
"Κούρταλη- Κ. Φελλός", νήσου Άνδρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α/ 
19.12.2001)" περί αιγιαλού και παραλίας" και ειδικότερα 
τα άρθρα 3,4 και 6 αυτού. 

2. Τις διατάξεις του ν.δ. 439/1970 "περί συμπληρώσεως 
των διατάξεων περί αιγιαλού". 

3. Τη διάταξη του άρθρου 5 του ν. 3200/1955 "περί διοι¬ 
κητικής αποκέντρωσης", όπως αυτές τροποποιήθηκαν 
και ισχύουν σήμερα. 

4. Τις διατάξειςτου άρθρου 19παράγρ. 5 ν. 2344/1995, 
του άρθρου 52παρ. 6ν. 2218/1994, του άρθρου 4παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξειςτου τετάρτου εδαφίου της παρ. 2 του άρ¬ 
θρου 1 και της παρ. 6 του ιδίου άρθρου του ν. 2503/ 1997 
"Διοίκηση, οργάνωση, στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες διατά¬ 


ξεις" (ΦΕΚ 107/Α), σύμφωνα με τις οποίες οι Περιφερειακές 
Υπηρεσίες του Υπουργείου Οικονομικών, που συγκροτού¬ 
σαν την Περιφερειακή Διοίκηση του Νομού ή της Νομαρ¬ 
χίας, δεν υπήχθησαν στην ενιαία οργανική μονάδα της Πε¬ 
ριφέρειας, ούτε καταργήθηκαν αλλά αποτελούν από 
1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/Δ10Ε85/17.3.2004 (ΦΕΚ 519/τΒ/ 
17.3.2003), κοινή απόφαση του Πρωθυπουργού και 
Υπουργού Οικονομίας και Οικονομικών "περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών, οι οποίες αφορούν αρμοδιότητες που περιέρχο¬ 
νται κατά των ανωτέρω, στους Γενικούς Γραμματείς Πε¬ 
ριφερειών. 

8. Το άρθρ. 46 παρ. 21 του ν. 3220/2004, "Μέτρα ανα¬ 
πτυξιακής και κοινωνικής πολιτικής-αντικειμενοποίηση 
του φορολογικού ελέγχου κ.α. διατάξεις (ΦΕΚ 15/Α/ 
28.1.2004. 

9. Την υπ’ αριθμ. 1030067/296/Α006/7.4.2004), εγκύ¬ 
κλιο, της Δ/νσης Οργάνωσης του Υπουργείου Οικονομίας 
και Οικονομικών. 

10. Την από 29.7.2004 έκθεση της επιτροπής καθορι¬ 
σμού των ορίων αιγιαλού, παραλίας, στην περιοχή "Κούρ- 
ταλη-Κ. Φελλός", νήσου Άνδρου και το από Ιουνίου 2004 
κτηματολογικό, υψομετρικό, τοπογραφικό διάγραμμα, 
κλίμακας 1:500, εξαρτημένο από το κρατικό δίκτυο 
(ΕΓΣΑ), το οποίο συντάχθηκε από τον Τοπογράφο Μηχα¬ 
νικό Ιωάννη Γεωργόπουλο σε μία πινακίδα, ελέγχθηκε για 
την ακρίβεια της αποτύπωσης στις 29.7.2004 από τον Θε¬ 
όδωρο Κιουπίδη, τεχνολόγο Τοπογράφο Μηχανικό της 
Κτηματικής Υπηρεσίας Ν. Κυκλάδων και θεωρήθηκε από 
τον Στέλιο Σεζένια, Προϊστάμενο της Κτηματικής Υπηρε¬ 
σίας Ν. Κυκλάδων την ίδια ημερομηνία. 

11. Το υπ’ αριθμ. 544.5/425/05/7.4.2005 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 29.7.2004 έκθεση της κατά το 
άρθρο 3 του ν. 2971/2001 αρμόδιας επιτροπής για τη χά¬ 
ραξη των ορίων αιγιαλού και παραλίας στη θέση "Κούρ- 

ταλη - Κ. Φελλός", νήσου Άνδρου, καθώς επίσης και το 
από Ιούνιο του 2004 κτηματολογικό, υψομετρικό τοπο- 
γραφικό διάγραμμα, κλίμακας 1:500, εξαρτημένο από το 
κρατικό δίκτυο (ΕΓΣΑ), το οποίο συντάχθηκε από τον Το¬ 
πογράφο Μηχανικό Ιωάννη Γεωργόπουλο σε μία πινακί¬ 
δα, ελέγχθηκε ως προς την ακρίβεια της αποτύπωσης 
στις 29.7.2004, από τον Θεόδωρο Κιουπίδη, τεχνολόγο 
Τοπογράφο Μηχανικό της Κτηματικής Υπηρεσίας Ν. Κυ¬ 
κλάδων και θεωρήθηκε την ίδια ημερομηνία από τον Στέ¬ 
λιο Σεζένια, Προϊστάμενο της Κτηματικής Υπηρεσίας Ν. 
Κυκλάδων. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2, 3,.... 46, 47, 48 = 1. 

Η οριογραμμή της παραλίας με κίτρινη συνεχή πολυγω¬ 
νική γραμμή και στοιχεία 1', 2', 3'.46,'47', 48' = V. 

Αποφαινόμαστε ότι δεν υφίσταται παλαιός αιγιαλός. 

Η ζώνη παραλίας έχει πλάτος 10μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του ν. 
2971/2001. 

Δεν εξαιρούνται τα κτίσματα που βρίσκονται στη ζώνη 
παραλίας. 

Η απόφαση αυτή με την έκθεση της επιτροπής καιτοτο- 
πογραφικό διάγραμμα να δημοσιευθούνστην Εφημερίδα 
της Κυβερνήσεως. 

Ερμούπολη, 28 Ιουνίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 ν. 2971/19.12.2001) 

Για τον καθορισμό των ορίων του αιγιαλού που γίνεται 
γιαπρώτη φορά στη θέση "ΚΟΥΡΤΑΛΗ-Κ. ΦΕΛΛΟΣ", ν. Άν¬ 
δρου. 

Στην Άνδρο, σήμερα 29.7. 2004, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχν. Τοπογράφος Μηχανι¬ 
κός, της Κτηματικής Υπηρεσίας Ν. Κυκλάδων, ως μέλος, 

3. ΤΡΑΝΑΚΟΣ ΓΕΩΡΓΙΟΣ, Λιμενάρχης Γαυρίου Άν¬ 
δρου, ως μέλος, 

Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Διεύ¬ 
θυνσης Πολεοδομίας Νομαρχιακής Αυτοδιοίκησης Ν. Κυ¬ 
κλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γενικής Γραμματείας Περιφέρει¬ 
ας Ν. Κυκλάδων αν και προσκλήθηκαν με την υπ’ αριθμ. 
οικ. 1235/27.7.2004 πρόσκληση του προέδρου, δεν πα- 
ρευρέθησαν 

αποτελούντες την επιτροπή καθορισμού των ορίων του 
αιγιαλού δυνάμει του άρθρου 3 του ν. 2971/ 19.12.2001, 
μεταβήκαμε επίτόπου στηνπροαναφερθείσαπεριοχή και 

Λαβόντες υπ’ όψη 

1. Την από 6.4.2004 αίτηση καθορισμού του Ιωάννη Γε- 
ωργόπουλου των ορίωντου αιγιαλού στην εν λόγω θέση. 

2. Το τοπογραφικό, υψομετρικό και κτηματολογικό διά¬ 
γραμμα, το οποίο συντάχθηκε τον Ιούνιο του 2004 από τον 
Ιωάννη Γεωργόπουλο, τοπογράφο μηχανικό σε κλίμακα 


1:500, εξαρτημένο από το κρατικό δίκτυο (ΕΓΣΑ), το 
οποίο ελέγχθηκε επίτόπου στις 29.7.2004 από τον Θεό¬ 
δωρο Κιουπίδη, τεχνολόγο τοπογράφο μηχανικό, της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία από τον Στέλιο Σεζένια, Προϊστάμενο της 
Κτηματικής Υπηρεσίας Ν. Κυκλάδων. 

3. Τις διατάξεις του ν. 2971/2001 "Αιγιαλός, παραλία και 
άλλες διατάξεις" όπως αυτός ισχύει, και τον ν. 1337/1983 
καθώς και την προς αυτόν σχετική Δικαστηριακή και Διοι¬ 
κητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
καθώς και τα στοιχεία που προβλέπονται από το άρθρο 9 
του ν. 2971/2001 και ειδικότερα: 

α) Τη γεωμορφολογία του εδάφους, για την οποία ανα¬ 
λυτικά αναφέρεται ότι: 

1. Η παράκτια ζώνη συνίσταται εν μέρει από βραχώδεις 
ακτές με χαμηλά πρανή έως 10 μ. περίπου, και εν μέρει 
από αμμουδιά μήκους 100 μ. περίπου. 

2. Της παράκτιας αυτής ζώνης συνέχονται εκτάσεις λο¬ 
φώδεις με έδαφος ημιβραχώδες ή γαιώδες, χέρσες, ευ¬ 
ρισκόμενες στο σύνολό τους εκτός σχεδίου πόλεως και 
εκτός ορίων οικισμών. 

3. Η φυσική βλάστηση συνίσταται σήμερα από χαμη¬ 
λούς θάμνους (θυμάρια, φρύγανα κλπ) και το όριό της 
φτάνει μέχρι την παράκτια βραχώδη ζώνη. 

β) Το γεγονός ότι στην περιοχή δεν εντοπίστηκαν άλλοι 
φυσικοί πόροι μέσα στην παράκτια ζώνη. 

γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η παράκτια 
ζώνη προσβάλλεται από ισχυρούς ανέμους εντάσεως 
7.10 Β, κυρίως από Δ, ΒΔ, και ΝΔ διευθύνσεις, ενώ προ¬ 
στατεύεται από ανέμους με ΒΑ, Α και ΝΑ διεύθυνση. 

δ) Τη μορφολογία του πυθμένα ο οποίος είναι εν μέρει 
βραχώδης και ανώμαλος με απότομα βάθη, και εν μέρει 
αμμώδης με μικρά βάθη και ήπιες κλίσεις κοντά στην 
ακτή, καθώς και το ότι σε περιοχές με μικρά βάθη και μι¬ 
κρές κλίσεις του πυθμένα, όπου η θραύση του κύματος 
και η εκτόνωση της ενέργειάς του γίνεται σε μεγάλη από¬ 
σταση από την ακτογραμμή, η επίδραση του κύματος εί¬ 
ναι μικρή, ενώ σε περιπτώσεις ακτών με μεγάλες κλίσεις 
πυθμένα και μεγάλα βάθη κοντά στην ακτή, όπου η θραύ¬ 
ση των κυμάτων συντελείται κοντά στην ακτή ή ακόμη και 
πάνω σε αυτή, ο κυματισμός καλύπτει κατά κανόνα μεγά¬ 
λο εύρος ακτής προκειμένου να εκτονωθεί. Επίσης το ότι 
η ύπαρξη βραχώδους και ανώμαλου πυθμένα ή υφάλων 
μπροστά στην εξεταζόμενη ακτή, επιδρά στη χάραξη της 
γραμμής του αιγιαλού, δεδομένου ότι τέτοιου είδους 
σχηματισμοί συντελούν στη διαφοροποίηση του 
κυματικού πεδίου από θέση σε θέση εντός της παράκτιας 
ζώνης. 

ε) Το τομέα ανάπτυξης κυματισμού σε σχέση με το μέτω¬ 
πο της ακτής, ότι δηλαδή πρόκειται για ακτή με μεγάλο ανά¬ 
πτυγμα θαλάσσιας έκτασης συμβάλλει στη δημιουργία με¬ 
γαλύτερης έντασης κυματικού πεδίου σε αντίθεση μετο κυ¬ 
ματικό πεδίο, που δημιουργείται σε κλειστές θαλάσσιες πε¬ 
ριοχές (όρμοι, κόλποι), όταν έχουμε ίδια ένταση ανέμου. 

στ) Τη μη ύπαρξη τεχνικών έργων στην περιοχή που 
υφίστανται νόμιμα. 

Ζ) Τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης, που επηρεάζουν τηνπαράκτια ζώ¬ 
νη. 

η) Τη μη ύπαρξη καταγραφής δημοσίων κτημάτων κάθε 
κατηγορίας, που βρίσκονται σε άμεση γειτνίαση με την 
παράκτια ζώνη. 

θ) Το γεγονός ότι δεν υφίσταται κτηματολόγιο, 
ι) Τη μη ύπαρξη ευπαθών οικοσυστημάτων και προστα- 
τευόμενων περιοχών, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3,.46, 47, 48 = 1. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία 1', 2', 3'.46', 47', 48 = 1'. 


Αποφαινόμαστε, ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του ν. 
2971/2001. 

4. Δεν εξαιρούνται τα κτίσματα, που βρίσκονται στη ζώ¬ 
νη παραλίας. 

Η Επιτροπή 

Η Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΘΕΟΔΩΡΟΣ ΚΙΟΥΠΙΔΗΣ 
ΓΕΩΡΓΙΟΣ ΤΡΑΝΑΚΟΣ 

Αριθ. 3978 (2) 

Κήρυξη αναδασωτέας έκτασης εμβαδού 40 τ.μ. που απο¬ 
τελεί διάκενο Δάσους στη θέση "Πεύκοι", Δ.Δ. Λινδίων, 
Δήμου Λινδίων, Νήσου Ρόδου, Ν. Δωδ/νήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 3200/1955 περί δι¬ 
οικητικής αποκέντρωσης, όπως τροποποιήθηκε και συ¬ 
μπληρώθηκε μεταγενέστερα με το ν.δ. 532/1970. 

2. Τις διατάξεις του άρθρου 7 του ν. 2503/1997" Διοίκη¬ 
ση, οργάνωση, στελέχωση της Περιφέρειας κ.λ.π." 

3. Τιςδιατάξειςτωνάρθρων24παρ. 1 και117παρ.3του 
Συντάγματος. 

4. Τις διατάξεις του ν. 998/1979 "Περί προστασίας των 
Δασών κ.λ.π." και ειδικότερα: 

α) του άρθρου 41 παρ. 1, β) του άρθρου 38 παρ. 3 β, 

5. Τις διαταγές του Υπουργείου Γεωργίας με αριθμ.: 

α) 160417/1180/8.7.1980, β) 182447/3049/24.9.1980. 

6. Τις διατάξεις του άρθρου 2 του ν. 3208/2003 "Περί 
προστασίας δασικών οικοσυστημάτων κ.τ.λ." 

7. Την υπ’ αριθμ. ΔΥ/9.3.2005 έκθεση αυτοψίας της Δα¬ 
σοπόνου Φωτιάδου Μαρίνας. 

8. Την υπ’ αριθμ. 3600/23.6.2005 εισήγηση της Δ/νσης 
Δασών Δωδ/νήσου για κήρυξη του διάκενου Δάσους ως 
αναδασωτέου, αποφασίζουμε: 


Κηρύσσουμε αναδασωτέο με σκοπό την συμπλήρωση 
και ενοποίηση του δημοσίου δάσους, με φυσική ή τεχνη¬ 
τή αναδάσωση, που κατελήφθη με αυθαίρετες κατασκευ¬ 
ές από το έτος 2000 έως και σήμερα, έκταση εμβαδού 40 
τ.μ., που αποτελεί τμήμα της Κ.Μ 656 γαιών Λίνδου και 
ανήκει στο Δημόσιο, βρίσκεται στη θέση "Πεύκοι" του Δ.Δ. 
Λίνδου, Δήμου Λινδίων, Νήσου Ρόδου, η οποία απεικονί¬ 
ζεται στο σχεδιάγραμμα που επισυνάπτεται, με τα στοι¬ 
χεία Α1, Α2, Α3 και έχει όρια ως εξής: 

Ανατολικά: Δάσος 
Δυτικά: Δάσος 
Βόρεια: Δάσος 
Νότια: Δάσος 

όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της απόφασης αυτής. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 ν. 998/1979) και προ της δημοσιεύσε- 
ώς της σην Εφημερίδα της Κυβερνήσεως (άρθρο 57 ν. 
3200/1955). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 29 Ιουνίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΤΟΠΟΓΡΑΦΙΚΟ ΔΙΑΓΡΑΜΜΑ ΤΜΗΜΑΤΩΝ ΤΗΣ Κ.Μ. 656 ΓΑΙΩΝ ΛΙΝΔΟΥ 
ΙΔΙΟΚΤΗΣΙΑΣ ΕΛΛΗΝΙΚΟΥ ΔΗΜΟΣΙΟΥ ΣΤΗ ΘΕΣΗ "ΠΕΥΚΟΙ" Δ.Δ. ΛΙΝΔΙΩΝ 



ΑΝΗΚΕΙ ΣΤννν -ο5 

ΤΗΣ ΔΙΕΥ0ΊΝΣΗΣΔΑΣΟΝ 
ΔΩΔΕΚΑΝΗΣΟΥ 


ΑΠΟΣΠΑΣΜΑ ΧΑΡΤΗ Γ.Υ.Σ. 
ΚΛΙΜΑΚΑ 1:5000 (Αρ. Φύλλου 8848/3) 


ΤΟΠΟΓΡΑΦΙΚΟ ΔΙΑΓΡΑΜΜΑ ΤΜΗΜΑΤΩΝ 
ΤΗΣ Κ.Μ. 656 ΓΑΙΩΝ ΛΙΝΔΟΥ 
ΚΛΙΜΑΚΑ 1:1000 



Εμβαδόν Α1 = 10 τ.μ.: αυθαίρετη κατασκευή εντός δημοσίου Δάσους, τμήμα της Κ.Μ. 656 γαιών Λίνδου. 
Εμβαδόν Α2 = 20 τ.μ.: αυθαίρετο λυόμενο κτίσμα εντός δημοσίου Δάσους, τμήμα της Κ.Μ. 656 γαιών Λίνδου. 
Εμβαδόν Α3 = 10 τ.μ.: αυθαίρετο λυόμενο κτίσμα εντός δημοσίου Δάσους, τμήμα της Κ.Μ. 656 γαιών Λίνδου. 



Ρόδος 10-3-2005 
ΘΕΩΡΗΘΗΚΕ 

ΔΑΣΩΝ ΔΩΔ/ΣΟΥ 


ΚΟΝΉΤΣΗΣ 
ΒΑΘΜΟ Δ/ΝΤΗ 


Ρόδος 

Η ΕΝΕΡΓΗΣΑΣΑ ΤΗΝ ΑΥΤΟΨΙΑ 



10-3 -2005 



ΚΟΥΝΤΟΥΡΗ ΘΕΑΝΩ 


ΤΟΠΟΓΡΑΦΟΣ ΜΗΧΑΝΙΚΟΣ Γ.Ε. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














